text: [{"text_idx": "#000000", "text": "F\u00f8roysku U19-kvinnurnar taptu fyri l\u00f8tu si\u0301\u00f0ani 29-28, mo\u0301ti kappingarfavorittunum Spania. Ha\u0301lvleiksst\u00f8\u00f0an var 16-13 til F\u00f8royar. F\u00f8royar eru to\u0301 vi\u0301\u00f0ari til ha\u0301lvfinaluna sum nr. 2 og ver\u00f0ur greitt seinni i\u0301 dag, hv\u00f8rjar okkara m\u00f8ta leygardagin, Slovenia, Litava ella Estlandi."}, {"text_idx": "#000001", "text": "Talan var um ein sto\u0301ran bita, ta\u0301 F\u00f8royar skuldi m\u00f8ta Spania i\u0301 dag. Fyri einum a\u0301ri si\u0301\u00f0ani vann Spania heili 36-23 a\u0301 F\u00f8royum i\u0301 HM-endasp\u00e6linum i\u0301 Makedonia. Ta\u00f0 var to\u0301 greitt fra\u0301 byrjan, at okkara vildu gera ta\u00f0 betri i\u0301 dag. Dysturin byrja\u00f0i vi\u00f0 sera h\u00f8gari leikfer\u00f0 og gekk javnt a\u0301 fyrstu l\u00f8tuna. Spanska verjusp\u00e6li\u00f0 var a\u0301gangandi i\u0301 4-2 formasjo\u0301n, men megna\u00f0u okkara at sp\u00e6la seg til ma\u0301lkjansir. F\u00f8royaska li\u00f0i\u00f0 var veruliga v\u00e6lsp\u00e6landi i\u0301 seinnu helvt av fyrra ha\u0301lvleiki, samstundis sum Silja Mu\u0308ller sto\u0301\u00f0 v\u00e6l i\u0301 f\u00f8royska ma\u0301linum og vo\u0301ru ta\u00f0 okkara, sum l\u00f8gdu seg fram um. Ha\u0301lvleiksst\u00f8\u00f0an var 16-13 til F\u00f8royar.Ho\u0301ast verjan sto\u0301\u00f0 hampuliga v\u00e6l, so vo\u0301ru okkara heldur o\u0301hepnar i\u0301 fleiri st\u00f8\u00f0um i\u0301 byrjanini av seinna ha\u0301lvleiki og a\u0301t Spania f\u00f8roysku lei\u00f0sluna upp eftir 5 minuttum og l\u00f8gdu t\u00e6r seg a\u0301 odda. Li\u00f0ini fylgdust, men var ta\u00f0 fyri ta\u00f0 mesta Spania, sum var omana\u0301. Okkara komu to\u0301 aftur og var javnleikur, ta\u0301 5 minuttir resta\u00f0u. Okkara h\u00f8vdu to\u0301 ikki hepni og neyvleikan seinastu l\u00f8tuna og koppa\u00f0i dysturin til Spania Dysturin enda\u00f0i 29-28 til Spania. Ho\u0301ast tap var talan um ein go\u0301\u00f0an dyst hja\u0301 f\u00f8royska li\u00f0num mo\u0301ti einum sera sterkum sponskum mo\u0301tst\u00f8\u00f0uli\u00f0i.Eftir dystin var f\u00f8royski h\u00f8gri bakkurin, Maria Pa\u0301lsdo\u0301ttir No\u0301lsoy, kosin besti f\u00f8royski leikarin i\u0301 dystinum.F\u00f8royar skulu nu\u0301 sp\u00e6la ha\u0301lvfinalu leygardagin. Greitt ver\u00f0ur seinni i\u0301 dag hv\u00f8rt mo\u0301tst\u00f8\u00f0uli\u00f0i\u00f0 ver\u00f0ur Estland, Litava ella Slovenia. Allir dystir kunnu stroymast gratis a\u0301 .Lesi\u00f0 alt um kappingina, u\u0301rslit, st\u00f8\u00f0ur o.a. her:W19 EHF Championships 2023 ()Dystargongdin:5 min. 2-210 min. 4-315 min. 6-420 min. 7-825 min. 10-1230 min. 13-1635 min. 18-1740 min. 19-1945 min. 23-2250 min. 24-2255 min. 27-2660 min. 29-28Ma\u0301lskju\u0301ttar hja\u0301 F\u00f8royum:Bj\u00f8rk F. Joensen 6Lukka Arge 5(2)Karin Egholm 4Lea Mohr 3Maria P. No\u0301lsoy 3Barbara Hammer 3Silja He\u00f0insdo\u0301ttir 1Anna Elisabeth H. Weyhe 1Inga Maria Roysdo\u0301ttir 1Sa\u0301ra Lagos 1"}, {"text_idx": "#000003", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000006", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]